laion/Wikipedia-Exotic huggingface dataset:
יקיר פלסנר

יקיר פלסנר (18 בינואר 1935 – 11 באוגוסט 2014) היה כלכלן ישראלי, שהיה משנה לנגיד בנק ישראל ושימש כיועץ לבנק העולמי, לשר האוצר, למשרד הביטחון ולמשרד החקלאות האירני; פרופסור וראש המחלקה לכלכלה חקלאית בפקולטה לחקלאות, מזון וסביבה של האוניברסיטה העברית ברחובות. פלסנר נולד בשכונת הדר הכרמל חיפה למאיר פלסנר, שהיה מזרחן ופילולוג יהודי-גרמני, אשר חקר את תולדות המדעים באסלאם, וחיבר את ספר הלימוד הראשון לערבית לבתי ספר עבריים. פלסנר סיים את לימודי התואר הראשון והשני בפקולטה לחקלאות באוניברסיטת העברית בירושלים (בשנים 1961 ו-1963) בהתאמה, וקיבל תואר דוקטור מאוניברסיטת המדינה של איווה בארצותה ברית בשנת 1965. לימד במשך עשרות שנים כלכלה במחלקה לכלכלה חקלאית ומינהל בפקולטה לחקלאות של האוניברסיטה העברית ברחובות. בשנות ה-70 של המאה ה-20 כיהן כיועץ לבנק העולמי. בתחילת שנות ה-80 של המאה ה-20, מונה ליועצו הכלכלי של שר האוצר, יורם ארידור וקידם את תוכנית ה"דולריזציה" שמטרתה הייתה להצמיד את השקל לערכו של הדולר. בשנת 1982 מונה למשרת המשנה לנגיד בנק ישראל, בשיא משבר מניות הבנקים. פלסנר התפטר מבנק ישראל ב-1985, חזר לאקדמיה ושימש פרשן כלכלי. בשנת 1990 יצא לאור ספרו, "יסודות הכלכלה נוסח ישראל" בהוצאת האוניברסיטה המשודרת. בנוסף, כתב ביקורות ספרים. בין השנים 2013–2014 כיהן כיושב ראש עמותת "מוניטור האקדמיה הישראלית". אחותו, פרופסור חגית לבסקי, היא היסטוריונית החוקרת את תולדות היישוב וציונות יהודי גרמניה. היה נשוי לאורה, ואב לבן ולבת, סב ל-4 נכדים. התגורר ברחובות. משנת 2018 הכנס השנתי של עמותת "מוניטור האקדמיה הישראלית" מוקדש לזכרו. דף לזכרו של יקיר פלסנר, באתר הפקולטה לחקלאות מזון וסביבה באוניברסיטה העברית מוטי בסוק, מת פרופ' יקיר פלסנר, לשעבר המשנה לנגיד בנק ישראל, באתר TheMarker‏, 11 באוגוסט 2014 רן ברץ, פרידה מפרופסור יקיר פלסנר, באתר מידה, 12 באוגוסט 2014 ראיון עם יקיר פלסנר בתוכנית "אפקט הפרפר", בערוץ "קבלה לעם", באתר יוטיוב יקיר פלסנר (1935-2014), דף שער בספרייה הלאומית מאמרים שפרסם יקיר פלסנר, באתר מידה אשרי האיש שיודע לעשות דווקא, באתר גלובס, 10 באוקטובר 2002 מאמרים שפרסם יקיר פלסנר, באתר גלובס, בין השנים 2008–2011 המינהל הוא מונופול שרירותי שפועל למטרות רווח ולא "לטובת הציבור", באתר קרן קיימת לישראל, 08 באוקטובר 2009 יבוא חלב? לא כל כך מהר, באתר יצרני החלב, יולי 2011 פרופ' פלסנר: "ב-1997 היה יותר קשה לקנות פה דירה", באתר גלובס, 22 ביולי 2012 האם המחקר המדעי בישראל מדרדר?, באתר המרכז הירושלמי לענייני ציבור ומדינה, 28 בינואר 2013 חושבים שעדיף לקנות דירה מאשר לשכור? אתם טועים, באתר גלובס, 12 במרץ 2014
טיסה 855 של אייר אינדיה

טיסה 855 של אייר אינדיה הייתה טיסת נוסעים שהתרסקה במהלך ערב היום הראשון של השנה 1978, כ-3 ק"מ מחוף בנדרה, מומבאי. כל 213 הנוסעים ואנשי הצוות שעל סיפונה נהרגו. ההנחה היא שההתרסקות נגרמה בגלל בלבול מרחבי של הקפטן לאחר כשל של אחד ממחווני הטיסה בתא הטייס. הייתה זאת תאונת התעופה הקטלנית ביותר בהודו עד האסון האווירי בצ'רקהי דאדרי בשנת 1996 ונחשבת עדיין לאסון התעופה השני בחומרתו בתת-היבשת ההודית. המטוס המעורב היה בואינג 747-237B, רישום VT-EBD, בשם הקיסר אשוקה. הוא היה ה-747 הראשון שנמסר לאייר אינדיה, באפריל 1971. המטוס המריא ב-1 בינואר 1978 משדה התעופה סהר בבומביי (בשנות האלפיים, "נמל התעופה בומביי צ'הטרפטי שיוואג'י"). היעד היה נמל התעופה הבינלאומי של דובאי בדובאי. בערך דקה אחרי ההמראה ממסלול 27, קפטן מ. ל. קוקר פנה ימינה כמתוכנן לאחר חציית קו החוף של בומביי לכיוון הים הערבי, שלאחריה המטוס חזר לזמן קצר למנח מאוזן נורמלי. זמן קצר לאחר מכן המטוס החל לנטות שמאלה, ולא חזר למנח טיסה. הקופסה השחורה שחולצה מההריסות גילתה כי הקפטן העיר שמד האופק המלאכותי (AI) קרס, כלומר, שהוא עדיין הראה שהמטוס נמצא בשיפוע לימין. הקצין הראשי, שככל הנראה מד האופק המלאכותי הפונקציונלי שלו הראה על שיפוע לשמאל, אמר כי מד האופק המלאכותי שלו גם כן קרס, אבל מאמינים כי הקפטן בטעות פירש זאת ששני מדי האופק המלאכותי הראשיים הורו על שיפוע לימין. התרחיש קרה אחרי השקיעה כשהמטוס טס מעל הים הערבי בחושך, כך שהצוות לא היה יכול להצליב באופן חזותי את קריאות מד האופק המלאכותי עם האופק האמיתי שמחוץ לחלונות תא הטייס. לבואינג 747 היה גיבוי שלישי של מד אופק מלאכותי במרכז לוח המחוונים שבין שני טייסים, ותמליל השיחה בתא הטייס מראה כי ייתכן שמהנדס הטיסה ניסה לכוון את תשומת לבו של הקפטן למד שלישי זה, או אולי למכשיר אחר שנקרא מד פניה ושיפוע, חמש שניות בלבד לפני שהמטוס פגע בים. התפיסה המוטעה של הקפטן את כיוון המטוס, גרמו לו להשתמש במערכת בקרת הטיסה כדי להטות את המטוס ואת ההגה שמאלה, מה שגרם לבואינג 747 לאבד גובה במהירות. 101 שניות בלבד לאחר שעזב את מסלול ההמראה, המטוס פגע בים הערבי כשחרטומו מופנה מטה בזווית משוערת של 35 מעלות. כל 190 הנוסעים ו-23 חברי הצוות שהיו על המטוס נהרגו בהתרסקות. בשרדי ההריסות החלקיים שנמצאו, לא התגלו ראיות של פיצוץ, שרפה, או כל כשל חשמלי או מכני; והשערה ראשונית של חבלה נשללה. חקירת ההתרסקות הגיעה למסקנה שסביר שהתאונה נגרמה "בשל פירוש לא נכון של מצב המטוס על ידי הקפטן, שהיה לחלוטין לא מודע לתקלה במכשיר ה-AI שלו. הצוות לא הצליח להחזיר את השליטה במטוס בהתבסס על מכשירי טיסה אחרים." השופט הפדרלי המחוזי האמריקאי ג'יימס מ. פיטצג'רלד, בהחלטה המשתרעת על פני 139 עמודים, מ-1 בנובמבר 1985, דחה תביעה של רשלנות נגד חברת חברת בואינג, חברת ליר סייגלר שייצרה את המכשיר הלקוי, וחטיבת הרדיו של תאגיד רוקוול שייצרה את מערכת הגיבוי. Langewiesche, William (1998). "Chapter Four: On A Bombay Night". Inside the Sky: A Meditation on Flight. USA: Pantheon Books. ISBN 0-679-42983-2. תיק התאונה והיסטוריית המטוס של טיסה 855 של אייר אינדיה, באתר Aviation Safety Network (באנגלית) עיצוב מושפע שגיאות, אשר כולל דיון של ההתרסקות. תמונות טרום הנפילה של 747 VT-EBD בairliners.net "Theory on Air India Crash Backed by a Pilot". The New York Times. 21 באפריל 1985. {{cite news}}: (עזרה)
קוף סנאי מצוי

קוף סנאי מצוי (שם מדעי: Saimiri sciureus) הוא מין של קוף סנאי ממשפחת הצבוסיים המצוי באמריקה הדרומית. אורכו של קוף קטן זה הוא 35–42 ס"מ ומשקלו 0.7-0.9 ק"ג. לקופים פרווה חומה-זהובה עם גוון ירוק זית על הגב, הם בעלי ראש זהוב עם כיפה שחורה ופנים לבנות, שפתיים שחורות ונחיריים קטנות, אוזניים ועיניים ורודות והזנב ארוך ומעט כהה. קופים אלה חיים בחבורות גדולות ברחבי יערות הגשם של אגן האמזונאס באמריקה הדרומית. הם מצויים רוב זמנם על העצים ומקפצים בין הענפים. הם ניזונים הן מהחי והן מהצומח, אך אוהבים בעיקר פירות של עץ הפיקוס. הפיקוס מושך בעונת ההבשלה שלו קבוצות רבות של קופי סנאי. כמו כן הם אוהבים תפוחים, בננות, תפוזים ופירות הדר אחרים, ענבים ופירות נוספים. הם אוכלים גם אגוזים וזרעים שונים וגם חרקים וצפרדעים שהם תופסים. לעיתים הם גם שותים צוף מפרחים. S. s. sciureus S. s. albigena S. s. cassiquiarensis S. s. macrodon בגן החיות התנ"כי מדיה וקבצים בנושא קוף סנאי מצוי בוויקישיתוף קוף סנאי מצוי, באתר ITIS (באנגלית) קוף סנאי מצוי, באתר NCBI (באנגלית) קוף סנאי מצוי, באתר Animal Diversity Web (באנגלית) קוף סנאי מצוי, בבסיס הנתונים ARKive (באנגלית) קוף סנאי מצוי, באתר האנציקלופדיה של החיים (באנגלית) קוף סנאי מצוי, באתר GBIF (באנגלית) קוף סנאי מצוי באתר הרשימה האדומה של IUCN
עומס מפולג

עומס מפולג (הנקרא גם כוח מפורס) הוא כוח הפועל על גבי שטחה או על גבי אורכה של קורה במקום בנקודה, כל עומס מפולג ניתן להציג ככוח שקול הפועל בנקודת מסוימת על הקורה. גודלו של הכוח השקול שווה לשטח שמתחת לעקומה המתארת את העומס המפולג בדיאגרמת הגוף החופשי, ונקודת הפעולה של הכוח השקול נמצאת במרכז השטח שמתחת לעקומה המתארת את העומס המפולג בדיאגרמת הגוף החופשי. ישנם סוגים שונים של עומסים מפולגים הנבדלים ביניהם על ידי העקום שמתאר את העומס, את הסוגים השונים ניתן לחלק לשתי קבוצות: עומס מפולג אחיד - בו גודל הכוח שפועל בכל נקודה אחיד. עומס מפולג לא אחיד - בו גודל הכוח שפועל בכל נקודה משתנה, גודל הכוח בכל נקודה ניתן לתיאור בעזרת פונקציה. לכוח מפולג שימוש רב בהנדסה מכנית ובפרט בסטטיקה של גופים קשיחים ובמכניקת המוצקים, שכן בפועל, ברב המקרים על קורות פועלים עומסים מפולגים ולא כוחות בנקודה. בנוסף, ניתן לראות ביטוי לעומס מפולג בחישובי לחץ שמים מפעילים על מבנים, המים מפעילים כוח על כל שטח המגע עם המבנה וזהו למעשה עומס מפולג.
גרהם מקטביש

גרהם מקטביש (באנגלית: Graham McTavish; נולד ב-4 בינואר 1961) הוא שחקן קולנוע וטלוויזיה סקוטי. מקטביש נולד בגלאזגו שבסקוטלנד לאלק ואלן מקטביש. אביו היה פעיל פוליטי, ודיונים פוליטיים היו נפוצים בביתם. בילדותו עזבה המשפחה את גלאזגו. במהלך חייו הוא התגורר בקנדה, אנגליה וסקוטלנד לפני שהתיישב בניו זילנד. בתחילת הקריירה שלו הופיע מקטביש על הבמה עם התיאטרון הרפרטוארי של דאנדי יחד עם קולגות כגון ג'ימי לוגן ורוברט רוברטסון. מקטביש גילם את הדמות של וורדן אקרמן בחמישה פרקים של הסדרה "ננס אדום". הוא הופיע בתפקידי משנה בסרטים וסדרות דרמה בריטיות כגון "חדר מיון", "ג'קיל", "החשבון", "טגארט" ו-"Sisterhood". הוא שיחק בתפקיד קומנדר לואיס בסרט "רמבו" משנת 2008, הופיע בתפקיד סמל בעונה הרביעית של הסדרה "אבודים". מקטביש כיכב בסרט "עלי ג'י - הסרט", ושיחק בתפקיד פיראט רוסי בסדרה "NCIS". בעונה הרביעית של הסדרה "נמלטים" שיחק בתפקיד פרגוסון. עוד כיכב בסרט "Green Street 2" שיצא לאקרנים במרץ 2009. מקטביש דיבב והשתתף במשחקי הווידאו "Uncharted 2: Among Thieves", בתפקיד דנטה אליגיירי ב-"Dante's Inferno", בדמות קומנדר לוסיוס ב-"Shadow Complex" וכן במשחק "Transformers: War for Cybertron". בסדרה "24" גילם את שר החוץ הרוסי מיכאיל נוואקוביץ', ושיחק בדמות לוקי ב-"Hulk Vs. Thor" וב"האוונג'רס: סדרת האנימציה" של מארוול קומיקס. ב-2011 דיבב מקטביש את דמות האנטגוניסט ג'וזף ברטרנד השלישי ב-"Infamous 2" ואת צ'ארלי קאטר ב-"Uncharted 3: Drake's Deception". עוד דיבב מקטביש את הסדרה הקומית "What's New, Scooby-Doo?", המשחקים "Heavenly Sword" ו-"Call of Duty: Black Ops" ואת המשחק "Star Wars: The Old Republic". ב-2011 הופיע מקטביש בסרט "Wicker Tree", סרט ההמשך לסרטו של רובין הארדי מ-1973 "איש הקש". הוא גילם את דוואלין בטרילוגיה של פיטר ג'קסון "ההוביט". בספטמבר 2013 לוהק מקטביש לתפקיד דוגאל מקנזי בסדרת הטלוויזיה "זרה" של ערוץ Starz. הסדרה היא עיבוד לסדרה "נוכרייה", סדרת רבי המכר מאת דיאנה גבלדון. הסדרה שודרה לראשונה ב-9 באוגוסט 2014 וזכתה לביקורות נלהבות מהמבקרים ומקהל הצופים. מקטביש מגלם את הדמות של "קדוש הרוצחים" (Saint of Killers) בסדרת הטלוויזיה "Preacher" של AMC, החל מהפרק השני של הסדרה ששודר ביוני 2016. מדיה וקבצים בנושא גרהם מקטביש בוויקישיתוף אתר האינטרנט הרשמי של גרהם מקטביש גרהם מקטביש, ברשת החברתית פייסבוק גרהם מקטביש, ברשת החברתית אקס (טוויטר) גרהם מקטביש, ברשת החברתית אינסטגרם גרהם מקטביש, במסד הנתונים הקולנועיים IMDb (באנגלית) גרהם מקטביש, באתר AllMovie (באנגלית) גרהם מקטביש, במסד הנתונים הקולנועיים KinoPoisk (ברוסית) גרהם מקטביש, באתר Discogs (באנגלית) "Graham McTavish". TV Guide English, Paul (14 April 2015). "Outlander star Graham McTavish says he is proud of his Scottish roots and loves the show's Scots-daft fans". Daily Record (Scotland). The Wicker Tree (באנגלית), נבדק ב-2022-09-13 Goldberg, Lesley (4 בספטמבר 2013). "Ron Moore's 'Outlander' Adds Pair to Cast". The Hollywood Reporter. {{cite web}}: (עזרה) "Outlander (2014 - )". Rotten Tomatoes. Retrieved July 6, 2016. Wigler, Josh (June 5, 2016). "'Preacher': What That Massive Comic Book Cameo Means Moving Forward". The Hollywood Reporter. "Pandemic". 27 באוקטובר 2009 – via IMDb. {{cite web}}: (עזרה)
האסל (פירושונים)

האם התכוונתם ל... האסל – שם קיבוצי למספר ריקודי דיסקו אישים: אוד האסל – כימאי פיזיקלי נורווגי אולריך פון האסל – דיפלומט גרמני סוורה האסל – חוקר קטבים נורווגי הסל
כביש 667

כביש 667 הוא כביש רוחב אזורי החוצה את הרי הגלבוע ומכונה גם דרך נוף הגלבוע. הכביש מתחיל במפגש עם כביש 675 מזרחית לקיבוץ יזרעאל, עובר בסמוך לפסגות הגלבוע ומסתיים בכביש 90 מדרום למושב שדי תרומות. אורכו של הכביש הוא 27.5 ק"מ. תוואי הכביש הוא הררי ומפותל. בחלקו הצפון-מערבי הוא צר ומרובה מעברי בקר. הכביש עובר בסמוך לפסגות רכס הגלבוע ובהן הר שאול, הר גיבורים, הר לפידים, הר ברקן, הר אחינועם והר יצפור. הר הגלבוע כבישי ישראל
הסכם ברנו (1478)

הסכם ברנו היה הסכם שסיים את מלחמת בוהמיה-הונגריה, שנמשכה בין השנים 1468–1478. במרץ 1478 נפגשו שליחיהם של מתיאש הראשון, מלך הונגריה וולדיסלב השני, מלך בוהמיה, במאמץ לשים קץ למלחמה בין המדינות. ב-20 בספטמבר אותה שנה נחתם ההסכם, לאחר שמתיאש הוניאדי שינה אותו במקצת, ובו נקבע חלוקת נחלות הכתר הבוהמי. לשני המלכים ניתנה הזכות להשתמש בתואר "מלך בוהמיה", אך רק מתיאש נדרש להתייחס כך אל ולדיסלב בהתכתבותם. אדמות הכתר הבוהמי נחלקו: ולדיסלב שלט בבוהמיה ומתיאש שלט במוראביה, שלזיה ולוסאטיה. הפשרה גם הסמיכה את ולדיסלב לפדות את שלושת המחוזות עבור 400,000 פלורינים זהב לאחר מותו של מתיאס. מתיאש וולדיסלב אשררו את הסכם השלום בכבוד רב ובפגישה רשמית באולומואוץ ב-21 ביולי 1479. לאחר מותו של מתיאש הראשון, מלך הונגריה בשנת 1490, עלה במקומו ולדיסלב השני, מלך בוהמיה לשלטון אף בהונגריה. שלום אולומואוץ
שלום אולומואוץ

שלום אולומואוץ היה הסכם שלום שסיים את מלחמת בוהמיה-הונגריה, שנמשכה בין השנים 1468–1478. ב-21 ביולי 1479 נחתם בטקס חגיגי בעיר אולומואוץ, הסכם שלום בין ממלכת הונגריה לממלכת בוהמיה, שסיים את המלחמה בין המדינות. בהסכם נקבע שלשני המלכים מתיאש הראשון, מלך הונגריה וולדיסלב השני, מלך בוהמיה ניתנה הזכות להשתמש בתואר "מלך בוהמיה", אך רק מתיאש נדרש להתייחס כך אל ולדיסלב בהתכתבותם. אדמות הכתר הבוהמי נחלקו: ולדיסלב שלט בבוהמיה ומתיאש שלט במוראביה, שלזיה ולוסאטיה. הפשרה גם הסמיכה את ולדיסלב לפדות את שלושת המחוזות עבור 400,000 פלורינים זהב לאחר מותו של מתיאס. לאחר מותו של מתיאש הראשון, מלך הונגריה בשנת 1490, עלה במקומו ולדיסלב השני, מלך בוהמיה לשלטון אף בהונגריה. מלחמת בוהמיה-הונגריה הסכם ברנו (1478)
בת-עדן גדולה

בת-עדן גדולה (שם מדעי: Paradisaea apoda; לפי האקדמיה: בת עדן) הוא מין של ציפור ממשפחת העדניים המצויה ביערות גינאה החדשה. זהו אחד מהגדולים בבני המשפחה והגדול בבני סוגו. אורכו 43 ס"מ בממוצע בחד עם הזנב, אך הנקבות מגיעות רק לאורך 35 ס"מ. יש דו-צורתיות זוויגית בולטת אצלם כשהזכרים גדולים יותר וגם צבעוניים בהרבה מהנקבות. הם בעלי נוצות אדומות וכנפיים גדולות ובעלי ראש וחזה ירוקים עם כיפה צהובה והמקור כחול. הזנב ארוך ומפותל כמו זנב של תרנגול ובעל נוצות אדומות, צהובות וסגולות. בעונת הרבייה הזכרים מסתדרים על העצים בזירת חיזור ורוקדים מעל העץ בניסיון למשוך נקבות. הם מציגים אחד לפני השני במדרג היררכי שהם קובעים והנקבות בוחרות בדרך כלל את הזכרים החזקים שמצאו את המקומות השופעים ביותר. הם חיים רק ביערות של גינאה החדשה וכן של האי ארו באינדונזיה. הם הובאו על ידי האדם גם לאיי הודו המערבית אך כנראה שהם נכחדו ממנה. מדיה וקבצים בנושא בת-עדן גדולה בוויקישיתוף בת-עדן גדולה, באתר ITIS (באנגלית) בת-עדן גדולה, באתר NCBI (באנגלית) בת-עדן גדולה, באתר Animal Diversity Web (באנגלית) בת-עדן גדולה, בבסיס הנתונים ARKive (באנגלית) בת-עדן גדולה, באתר Internet Bird Collection (באנגלית) בת-עדן גדולה, באתר GBIF (באנגלית) בת-עדן גדולה באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
Que Me Quedes Tú

Que Me Quedes Tú (באנגלית May You Stay, ובעברית: אתה יכול להישאר) הוא סינגל שהוקלט על ידי הזמרת הקולומביאנית שאקירה, מתוך אלבום האולפן החמישי שלה, Laundry Service. השיר יצא לאור ב-1 בדצמבר 2002, כסינגל החמישי מן האלבום. במצעדים העיקריים הגיע השיר למקום ה-1 במצעד השירים הלטיניים, ה-1 במצעד שירי הפופ הלטיניים, וה-10 במצעד שבספרד. השיר נכתב והופק על ידי שאקירה ולואיס פרננדו אוצ'ואה. עם השיר הופיעה שאקירה בסך הכל 10 פעמים, ולמרות שיצא כסינגל רשמי מתוך האלבום הוא לא נכלל ברשימת השירים שאיתה הופיעה הזמרת בסיבוב ההופעות השלישי שלה, "Tour of the Mongoose". את השיר לא כללה הזמרת באלבום ההופעה השני שלה Live & off the Record, בשונה מכל שאר שירי האלבום שאת רובם כן כללה בו. הווידאו קליפ הנלווה שיצא לשיר נחסם לצפייה בישראל אך לבסוף בשנת 2017, אחרי כ-9 שנים מצאתו של הקליפ, הוא הפך לזמין במדינה, וכעת ניתן לצפות בו דרך ערוץ ה-Vevo שלה. בתחילת הקליפ ניתן לראות את שאקירה עומדת ברחוב ראשי, ומאחוריה בניין משרדים גדול ממדים. לאחר מכן ניתן לראות כי כל מה שהקליפ הראה תחילה, היה בסך הכל סרט שהוקרן על גבי בד ששאקירה תופסת ומעיפה באוויר. מאחורי הבד שעף ניתן לראות אנשים הצובעים את הקיר באדום. לבסוף, ניתן לראות את הזמרת הולכת למערכת תופים ומתחילה לנגן. נכון לאפריל 2020, הקליפ צבר למעלה מ-99 מיליון. השיר זכה להצלחה רבה בעולם, ובין היתר בארצות הברית, שם כבש כמה פסגות מצעדים. מידע על השיר "Que Me Quedes Tú" באתר AllMusic סרטון השיר "Que Me Quedes Tú" באתר יוטיוב Shakira - Que Me Quedes Tú, Discogs (באנגלית) "Shakira Chart History". Billboard. נבדק ב-2017-10-06. "Shakira Chart History". Billboard. נבדק ב-2017-10-06. Steffen Hung, spanishcharts.com - Spanish charts portal, www.spanishcharts.com Shakira Tour Statistics | setlist.fm, www.setlist.fm Shakira Average Setlists of tour: Tour of the Mongoose | setlist.fm, www.setlist.fm Shakira - Live & Off The Record, Discogs (באנגלית) shakiraVEVO, YouTube shakiraVEVO (2009-11-25), Shakira - Que Me Quedes Tu, נבדק ב-2017-12-14 YouTube Stats of Shakira - Que Me Quedes Tu, kworb.net "Shakira Chart History". Billboard. נבדק ב-2017-12-14.
בת-עדן כחולה

בת-עדן כחולה (שם מדעי: Paradisaea rudolphi) הוא מין של ציפור מהסוג בת-עדן שבמשפחת העדניים המצויה ביערות גינאה החדשה. אורכה של הבת-עדן 30 ס"מ והיא בעלת ראש שחור, מקור צהוב ועיניים מוקפות בעיגולים לבנים, כנפיים כחולות ומעט אדומות וירוקות בתחילתם וזנב כחול עם פס גדול בצבע אדום-שחור על זנבו. בקצה הזנב שני גדילים כהים מתפתלים. מסביב לזנב נוצות משתלשלות בצבע זהוב. הנקבה לעומת הזכר דהוית צבע. עופות אלה נתלים הפוך כשהם מחפשים נקבה ואז קוראים לה בקול. הנקבות בוחרות את הזכר הגדול והמרשים ביותר להזדווג איתו. השם המדעי ניתן על שמו של רודולף, נסיך הכתר של אוסטריה ועל שם אשתו סטפני, נסיכת בלגיה, נקרא מין אחר במשפחת העדניים, אסטרפיה סטפני. בת-עדן גדולה מדיה וקבצים בנושא בת-עדן כחולה בוויקישיתוף בת-עדן כחולה, באתר ITIS (באנגלית) בת-עדן כחולה, באתר NCBI (באנגלית) בת-עדן כחולה, בבסיס הנתונים ARKive (באנגלית) בת-עדן כחולה, באתר GBIF (באנגלית)
ואנג האו

הרפובליקה העממית של סין זהו שם סיני; שם המשפחה הוא ואנג. וָאנג הָאו (בשפות סיניות: 王皓; באנגלית: Wang Hao;‏ ‏נולד ב־15 בדצמבר 1983) הוא טניסאי שולחן סיני. הוא אלוף אולימפי בעל חמש מדליות מהן שתיים מזהב, שלוש פעמים ברציפות סגן אלוף אולימפי ביחידים ואלוף עולם בעל 14 מדליות מהן 8 זהב. באליפות העולם בטניס שולחן שנערכה ביוקוהמה יפן בשנת 2009 זכה בשתי מדליות זהב בטורניר ליחידים ובטורניר לזוגות. זכה שלוש פעמים במדליית זהב בטורניר ליחידים בגביע העולם בשנים 2007 (ברצלונה), 2008 (לייז', תוך ניצחון על טימו בול בגמר) ו-2010 (מגדבורג). בשיאו דורג במקום הראשון בעולם. שותפו למשחקי הזוגות הוא קונג לינגחווי. מדיה וקבצים בנושא ואנג האו בוויקישיתוף ואנג האו, באתר הוועד האולימפי הבין-לאומי ואנג האו, באתר olympedia.org ואנג האו, באתר הפדרציה העולמית לטניס שולחן ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
אליפות איטליה בכדורגל 1914/1915

אליפות איטליה בכדורגל 1914/1915 הייתה העונה ה-18 של התחרות שאורגנה על ידי התאחדות הכדורגל האיטלקית. המשחקים החלו ב-4 באוקטובר 1914 והסתיימו ב-23 במאי 1915. בתחרות השתתפו 52 קבוצות. עבור הניצחון הוענקו שתי נקודות ונקודה עבור תוצאת תיקו. בעקבות תחילת מלחמת העולם הראשונה התחרות הופסקה ולא הגיע לגמר. לאחר המלחמה גנואה הוכזה כמנצחת וזה היה התואר השביעי בתולדות המועדון. בשלב הראשון של התחרות הקבוצות חולקו ל-6 בתים, 6 קבוצות בכל בית. לשלב השני עלו 16 קבוצות שהתחרו ב-4 בתים על הזכות לעלות לבית הגמר. בית הגמר כלל ארבע קבוצות והמנצח קיבל זכות לעלות לגמר ארצי. לאציו - התחרות התקיימה בהשתתפות 6 קבוצות בשיטת משחק בית ומשחק חוץ. לאציו ורומאן עלו לשלב השני. טוסקנה - התחרות התקיימה בהשתתפות 6 קבוצות בשיטת משחק בית ומשחק חוץ. פיזה ולוקה 1905 עלו לשלב השני. קמפניה - התחרות התקיימה בהשתתפות שתי קבוצות. אינטר נאפולי עלתה לשלב השני. בין הקבוצות מטוסקנה ולאציו נערך שלב נוסף שהסתיים בניצחון של לאציו. בשלב זה, לאור תחילת מלחמת העולם הראשונה התחרות הופסקה. לא נערך. נתונים מאתר rsssf
בת-עדן

בת־עדן (שם מדעי: Paradisaea) הוא סוג של ציפורים מבמשפחת העדניים המצויים ביערות גינאה החדשה. אלו מהגדולות שבבני המשפחה ואורכן 30–35 ס"מ. רוב המינים בעלי נוצות אדומות, כנפיים גדולות וזנבות מזדקרים כמו זנב תרנגול המגוון בצהוב ואדום. הראש ירוק־צהוב עם מקור כחול. עדנים אלה מקפצים על הענפים בקבוצות כדי למשוך נקבות. הם חיים ביערות גינאה החדשה ובכמה איים באינדונזיה ומלקטים פירות וחרקים מהיער. סוג בת-עדן (Paradisaea) תת-סוג Paradisaea מין Paradisaea minor מין בת-עדן גדולה (Paradisaea apoda) מין בת עדן ראגי (Paradisaea raggiana) מין בת-עדן גולדי (Paradisaea decora) מין בת-עדן אדומה (Paradisaea rubra) מין Paradisaea guilielmi תת-סוג Paradisornis מין בת-עדן כחולה (Paradisaea rudolphi) מדיה וקבצים בנושא בת-עדן בוויקישיתוף בת-עדן, באתר ITIS (באנגלית) בת-עדן, באתר NCBI (באנגלית) בת-עדן, באתר Animal Diversity Web (באנגלית) בת-עדן, באתר האנציקלופדיה של החיים (באנגלית) בת-עדן, באתר GBIF (באנגלית) בת-עדן, באתר אנציקלופדיה בריטניקה (באנגלית)
עדני מרהיב

עדני מרהיב (שם מדעי: Cicinnurus magnificus) הוא מין של ציפור שיר ממשפחת העדניים. אורכו של העדני 25 ס"מ והוא בעל כנפיים צהובות ונוצצות, גב אדום, חזה ירוק-סגול ובעל "גלימה" צהובה על הצוואר. הזנב מכיל 2 נוצות ארוכות מפותלות בכחול-ירוק. הראש שחור והמקור והרגליים כחולים. הזכרים גדולים ומקושטים הרבה יותר מהנקבות החומות. הזכרים בעלי קול מרשים והם יכולים לנפח את גרונם כדי לקרוא לנקבה ואז לנפח ביותר את חזם כדי להבליט את החזה הירוק הנוצץ. למרות כל המאמצים הנקבות עלולות לדחות את המחזר לעיתים קרובות אם לא ירשים אותן מספיק. הזכרים פוליגמיים ואינם משתתפים בגידול הצאצאים. הם חיים ביערות ויערות ההר של גינאה החדשה. הם ניזונים מפירות שהם מוצאים ביער. Cicinnurus magnificus chrysopterus Cicinnurus magnificus hunsteini Cicinnurus magnificus intermedius Cicinnurus magnificus magnificus מדיה וקבצים בנושא עדני מרהיב בוויקישיתוף עדני מרהיב, באתר ITIS (באנגלית) עדני מרהיב, באתר Animal Diversity Web (באנגלית) עדני מרהיב, בבסיס הנתונים ARKive (באנגלית) עדני מרהיב, באתר GBIF (באנגלית) עדני מרהיב באתר הרשימה האדומה של IUCN
עדני לוס

עדני לוס (שם מדעי: Parotia lawesii) הוא מין של ציפור גן עדן המצויה בגינאה החדשה באזור הדרום-מזרחי של האי. אורך העדני 27 ס"מ. הזכר בעל נוצות שחורות על גופו וראשו, עם "פאה" חומה על הראש, בליטה לבנה על מקורו הקצר והשחור ו-6 חוטים מזדקרים מעל הראש. החזה בולט בצבע זהוב-ירקרק עם נקודות. הנקבה בעלת נוצות חומות וחסרת כל קישוט. הזכר מחפש עמדת הופעה בה הוא מחזר אחרי נקבה. כשהוא רואה אחת הוא מכנס את כנפיו ויוצר צורת מטריה מכנפיו ואז מסתובב סביב עצמו ומנענע את ראשו עם הנוצות המזדקרות. הזכרים לא עוזרים כלל בגידול הצאצאיהם והנקבות מטילות 1-2 ביצים בקן מוסווה ביער. תזונת העדני הזה כוללת פירות, זרעים וחרקים ביער. פרוטיה מערבית - מין דומה מהסוג מדיה וקבצים בנושא עדני לוס בוויקישיתוף עדני לוס, באתר ITIS (באנגלית) עדני לוס, באתר NCBI (באנגלית) עדני לוס, באתר Animal Diversity Web (באנגלית) עדני לוס, בבסיס הנתונים ARKive (באנגלית) עדני לוס, באתר GBIF (באנגלית) עדני לוס באתר הרשימה האדומה של IUCN
פובוס

האם התכוונתם ל... פובוס (ירח) – ירחו של מאדים. פובוס (מיתולוגיה) – במיתולוגיה היוונית, אחד מבניו של ארס (מארס) ואפרודיטי (ונוס). רכס פובוס – רכס הרים באי אלכסנדר שבאנטארקטיקה
סעדיה בנבנישתי

הרב סעדיה "רבנו" בנבנישתי (1876–1957) היה מורה ומחנך בירושלים, בבוכרה, בסוריה ובלבנון, מנהיג הקהילה היהודית בקוריינטס שבארגנטינה, וחבר בית הדין של העדה הספרדית בירושלים. נולד בירושלים ב-29 בפברואר 1876 (ד' באדר ה'תרל"ו) לרחל ולרב בכור יוסף בנבנישתי. בילדותו למד בבית הספר דורש ציון, ומשם המשיך לישיבת תפארת ירושלים, שם למד אצל הרב יצחק אשכנזי והרב בן ציון אברהם קואינקה. בגיל 18 סיים את לימודיו והחל לשמש כמורה לעברית, לדקדוק ולתלמוד בתלמוד תורה של העדה הספרדית בירושלים שהיה תחת ניהולו של הרב נסים אלישר. בהמשך שימש במשרות הוראה שונות בבית הספר דורש ציון ובבית יתומים מקומי. נישא ליוכבד בת אברהם מזרחי שהייתה אחייניתו של הרב נחמן בטיטו, ופעלה רבות באגודת "בנות ירושלים". לאור הצלחתו בתחום ההוראה, נשלח בשנת 1911 (ה'תרע"א) למוסקבה שברוסיה, ומשם עבר לח'אנות קוקנד, שם שימש כמורה בבית הספר של הקהילה היהודית בעיר במשך שבע שנים, ולצד זאת גם כשוחט וכמוהל. בסיום תפקידו עבר לבוכרה, שם שהה במשך כשנתיים. בשנת 1920 (ה'תר"ף) חזר לירושלים, ולאחר תקופה קצרה הוזמן על ידי הרב חזקיה שבתי, ששימש כרבה של חלב שבסוריה בתקופה זו, לבוא לשמש בעירו כמורה בבית הספר של חברת כל ישראל חברים ובתלמוד תורה למשך ארבע שנים. בסיום תפקידו שם עבר לביירות שבלבנון, שם שימש כמורה במשך כשנתיים. בשנת 1927 (ה'תרפ"ז) עבר להתגורר בקוריינטס שבארגנטינה, שם שימש כמנהיגה הרוחני של הקהילה הספרדית המקומית, וסיפק להם את כל צורכי הדת. בשנת 1937 (ה'תרצ"ז) חזר לירושלים, ומונה לשמש כחבר בבית הדין של העדה הספרדית בעיר. הלך לעולמו בחודש אוגוסט 1957 (אב ה'תשי"ז) ונקבר בהר המנוחות. משה דוד גאון, "סעדיה המכונה רבנו בנבנשתי", יהודי המזרח בארץ ישראל ח"ב, ירושלים, תרצ"ח, עמ' 711, באתר היברובוקס דוד תדהר (עורך), "הרב סעדיה בנבנישתי", באנציקלופדיה לחלוצי הישוב ובוניו, כרך ח (1957), עמ' 3136 לעיתים גם בן וינישטי לפי מ.ד. גאון, חזר בשנת ה'תרצ"ה
עדני חשוף-ראש

עדני חשוף-ראש (שם מדעי: Diphyllodes) הוא סוג של ציפורים טרופיות ממשפחת העדניים בו שני מינים. הם חיים ביערות הגשם של גינאה החדשה ובעיקר מערב גינאה החדשה ובכמה איים באינדונזיה. מינים אלה הם הקטנים ביותר במשפחה ואורכם יכול להגיע ל-16 ס"מ. הם בעלי שכמיות מפוארות במגוון צבעים העוזרים למשוך נקבות. הזכרים בכל המינים גדולים ומקושטים יותר מהנקבות. המין עדני מלכותי הופרש מהסוג לסוג יחידי. עדני מרהיב (Diphyllodes magnificus) עדני וילסון (Diphyllodes respublica) מדיה וקבצים בנושא עדני חשוף-ראש בוויקישיתוף עדני חשוף-ראש, באתר ITIS (באנגלית) עדני חשוף-ראש, באתר NCBI (באנגלית) עדני חשוף-ראש, באתר Animal Diversity Web (באנגלית) עדני חשוף-ראש, באתר GBIF (באנגלית)